Komisijos Sprendimas
1996 m. liepos 29 d.
dėl klausimynų, numatytų Tarybos direktyvose 80/779/EEB, 82/884/EEB, 84/360/EEB ir 85/203/EEB
(tekstas svarbus EEE)
(96/511/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1980 m. liepos 15 d. Tarybos direktyvą 80/779/EEB dėl oro kokybės ribinių verčių ir orientacinių verčių sieros dioksidui ir suspenduotosioms dalelėms [1] su paskutiniais pakeitimais, padarytais Austrijos, Suomijos ir Švedijos stojimo aktu, ypač į jos 8 straipsnį,
atsižvelgdama į 1982 m. gruodžio 3 d. Tarybos direktyvą 82/884/EEB dėl ore esamo švino ribinės vertės [2] su paskutiniais pakeitimais, padarytais Austrijos, Suomijos ir Švedijos stojimo aktu, ypač į jos 6 straipsnį,
atsižvelgdama į 1984 m. birželio 28 d. Tarybos direktyvą 84/360/EEB dėl kovos su pramonės įmonių keliama oro tarša [3] su paskutiniais pakeitimais, padarytais Austrijos, Suomijos ir Švedijos stojimo aktu, ypač į jos 15a straipsnį,
atsižvelgdama į 1985 m. kovo 7 d. Tarybos direktyvą 85/203/EEB dėl azoto dioksidui nustatytų oro kokybės normų [4] su paskutiniais pakeitimais, padarytais Direktyva 91/692/EEB [5], ypač į jos 8 straipsnį,
kadangi direktyvos 80/779/EEB, 82/884/EEB, 84/360/EEB ir 85/203/EEB buvo iš dalies pakeistos Direktyvos 91/692/EEB 4 straipsniu, kuris reikalauja, kad valstybės narės informaciją apie tam tikrų direktyvų įgyvendinimą Komisijai perduotų kaip sektoriaus ataskaitą;
kadangi ši ataskaita turi būti rengiama pagal klausimyną arba gaires, kuriuos Komisija rengia Direktyvos 91/692/EEB 6 straipsnyje nustatyta tvarka;
kadangi šiame sprendime numatytos priemonės atitinka pagal Direktyvos 91/692/EEB 6 straipsnį įsteigto Komiteto nuomonę,
PRIĖMĖ ŠĮ SPRENDIMĄ:
1 straipsnis
Patvirtinami priede nustatyti klausimynai, susiję su direktyvomis 80/779/EEB, 82/884/EEB, 84/360/EEB ir 85/203/EEB.
2 straipsnis
Priede išdėstytus klausimynus valstybės narės naudoja sektorių ataskaitoms, kurias jos turi pateikti Komisijai pagal Direktyvos 91/692/EEB 4 straipsnį, rengti.
3 straipsnis
Šis sprendimas skirtas valstybėms narėms.
Priimta Briuselyje, 1996 m. liepos 29 d.